钦定古今图书集成/明伦汇编/氏族典/第454卷 > 《廖用贤尚友录》 > 宋珰
## 钦定古今图书集成/明伦汇编/氏族典/第454卷 > 《廖用贤尚友录》 > 宋珰

按《宋史宋珰传》：“珰字宝臣，华州渭南人。父鸾，监察御
史。珰，乾德中进士及第，拔萃登科，解褐青城主簿。调
下邽，擢著作佐郎。太宗即位，改右赞善大夫。端拱初，
以左谏议大夫知陕州。淳化中，命知苏州。四年，卒。珰
性清简，历官三十年，未尝问家事，唯聚书以贻子孙。
子明远，淳化三年进士，后为都官员外郎。次子柔远”，
亦举进士及第。垂远，阁门祗候。